**IŠVADA DĖL KORUPCIJOS PASIREIŠKIMO TIKIMYBĖS**

**BIUDŽETINĖJE ĮSTAIGOJE VILKAVIŠKIO RAJONO PRIEŠGAISRINĖ TARNYBA**

 Vadovaujantis Lietuvos Respublikos korupcijos prevencijos įstatymu Nr. IX-904, Korupcijos rizikos analizės atlikimo tvarkos aprašu*,* patvirtintu Lietuvos Respublikos Vyriausybės 2002 m. spalio 8 d. nutarimu Nr. 1601, Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis*,* patvirtintomis Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170 ir siekdami nustatyti Biudžetinės įstaigos Vilkaviškio rajono priešgaisrinė tarnyba (toliau – Priešgaisrinė tarnyba), kurios steigėjas yra Vilkaviškio rajono savivaldybė, veiklos sritis, kuriose galimai egzistuoja įstaigų veiklą veikiantys išoriniai ir (ar) vidiniai ir (ar) individualūs rizikos veiksniai, galintys sudaryti galimybes atsirasti korupcijai, įstaigoje buvo atliktas korupcijos tikimybės (toliau – KT) nustatymas. Korupcijos pasireiškimo tikimybės nustatymą atliko ūkvedys Gintaras Tremneris.

 Analizuotas laikotarpis 2021 m. pateikiant statistinius duomenis ir vertinant situaciją pagal teisės aktus, aktualius įsakymus, nuostatas ir pavedimus ir įvertinta korupcijos pasireiškimo tikimybė Priešgaisrinėje tarnyboje. Korupcijos pasireiškimo tikimybės nustatymas atliktas pagal Rekomendacijų kriterijus.

1. **Kriterijus – „Padaryta korupcijos pobūdžio nusikalstama veika“.**

Per analizuojamąjį laikotarpį Priešgaisrinės tarnybos veikloje nebuvo užfiksuoti Korupcijos prevencijos įstatymo Nr. IX-904 2 straipsnio 2 dalyje nurodytų korupcinio pobūdžio nusikalstamų veikų atvejai. Taip pat nebuvo užfiksuoti teisės pažeidimai, už kuriuos numatyta administracinė, tarnybinė (drausminė) ar kitokia teisinė atsakomybė, atvejai.

Priešgaisrinėje tarnyboje sudarytos galimybės darbuotojams, kitiems asmenims kreiptis ir informuoti Priešgaisrinės tarnybos viršininką ir darbuotoją, atsakingą už korupcijos prevenciją ir kontrolę, apie galimas korupcinio pobūdžio nusikalstamas veikas ar kitus tapataus pobūdžio, tačiau mažiau pavojingus teisės pažeidimus.

Kreiptis ir informuoti galima:

- tiesiogiai atvykus į Priešgaisrinę tarnybą ir pateikiant rašytinį pranešimą (Vilniaus g. 4-2, Vilkaviškis);

- atsiuntus pranešimą paštu, adresu: **Vilniaus g. 4-2, LT-70144 Vilkaviškis,** ar elektroniniu paštu a.stroginis@vilkaviskis.lt arba gintaras.tremneris@gmail.com;

- telefonu **869845835**.

Pranešimų apie galimas korupcinio pobūdžio nusikalstamas veikas ar kitus tapataus pobūdžio teisės pažeidimus Priešgaisrinėje tarnyboje korupcijos pasireiškimo tikimybės nustatymo laikotarpiu negauta.

1. **Kriterijus – „Priešgaisrinės tarnybos darbuotojų funkcijos, uždaviniai, darbo ir sprendimų priėmimo bei atsakomybė nėra išsamiai reglamentuoti“.**

Priešgaisrinės tarnybos darbuotojų funkcijos, uždaviniai, darbo ir sprendimų priėmimo tvarka bei atsakomybė yra reglamentuoti Priešgaisrinės tarnybos nuostatuose, Priešgaisrinės tarnybos vidaus darbo tvarkos taisyklėse, darbuotojų pareigybių aprašymuose, kitose Priešgaisrinės tarnybos viršininko įsakymais patvirtintose veiklos ir buhalterinėse tvarkose. Darbuotojai su dokumentais pasirašytinai supažindinti. Teisės aktai periodiškai peržiūrimi. Atskirų darbuotojų pavaldumas ir atskaitingumas reglamentuotas Priešgaisrinės tarnybos viršininko  ir darbuotojų pareigybių aprašymuose. Per analizuojamąjį laikotarpį Priešgaisrinės tarnybos darbuotojų įgyvendinami uždaviniai, vykdomos funkcijos, darbo ir sprendimų priėmimo tvarka buvo apibrėžti, nenustatyta įstatymų ir jų įgyvendinimo teisės norminių aktų ir administracinių aktų kolizijų, priimti administraciniai aktai nuolat peržiūrimi ir, esant poreikiui, koreguojami.

*Su šiuo kriterijumi susiję, korupciją skatinantys faktoriai nenustatyti.*

1. **Kriterijus – „Daugiausia priimami sprendimai, kuriems nereikia kitos valstybės ar savivaldybės įstaigos patvirtinimo“.**

Priešgaisrinė tarnyba – Vilkaviškio rajono savivaldybės biudžetinė įstaiga, turinti  įgaliojimus savarankiškai priimti kai kuriuos sprendimus, susijusius su Priešgaisrinės tarnybos turto valdymu, naudojimu, ir disponavimu juo, viešaisiais pirkimais, kuriuos teisės aktai nenustato prievolės derinti su kitomis valstybės įstaigomis. Priešgaisrinės tarnybos viešųjų pirkimų organizatorius prekes, paslaugas perka esant būtinam poreikiui ir pirkimai yra nedidelės vertės. Mažos vertės pirkimai vykdomi per elektroninę viešųjų pirkimų sistemą arba apklausos būdu. Tai mažina korupcijos pasireiškimo tikimybę. Vykdant viešuosius pirkimus pranešimų apie galimas korupcinio pobūdžio nusikalstamas veikas ar kitus tapataus pobūdžio teisės pažeidimus korupcijos pasireiškimo tikimybės nustatymo laikotarpiu negauta. Visi viešieji pirkimai vykdomi pagal teisės aktus.

*Priešgaisrinės tarnybos esminių sprendimų, kuriems nereikia kitos valstybės ar savivaldybės įstaigos patvirtinimo, nepriima.*

1. **Kriterijus – „Naudojama valstybės ar tarnybos paslaptį sudaranti informacija“.**

Per analizuojamąjį laikotarpį Priešgaisrinė tarnyba savo veikloje neturėjo sričių, kurios būtų susijusios su įslaptintos informacijos gavimu, naudojimu ir apsauga, o turima bei valdoma informacija nelaikytina valstybės ar tarnybos paslaptimi. Teisės aktų nustatyta tvarka informacija apie mokinius konfidenciali.

*Per vertinamąjį laikotarpį konfidencialios informacijos administravimo, apsaugos ir kontrolės esminių pažeidimų Priešgaisrinėje tarnyboje nenustatyta.*

1. **Kriterijus – „Anksčiau atlikus rizikos analizę, buvo nustatyta veiklos trūkumų“.**

Analizuojamu laikotarpiu Specialiųjų tyrimų tarnyba teisės aktų nustatyta tvarka neatliko korupcijos rizikos analizės Priešgaisrinėje tarnyboje ir nėra pateikusi motyvuotos išvados, kurioje būtų nurodyti Priešgaisrinės tarnybos veiklos trūkumai bei pateiktos rekomendacijos jiems šalinti.

**IŠVADA**

Išanalizavus Priešgaisrinės tarnybos veiklos sritis pagal parinktus korupcijos prevencijos pasireiškimo tikimybės nustatymo kriterijus, įvertinus esamą padėtį Priešgaisrinėje tarnyboje, galima teikti, kad Biudžetinėje įstaigoje Vilkaviškio rajono priešgaisrinė tarnyba korupcijos pasireiškimo tikimybė yra maža. Rizikos veiksniai nenustatyti.

\_\_\_\_\_\_\_\_\_\_\_\_\_\_\_\_\_\_\_\_\_\_